เมื่อพูดถึงร้านอาหารจีนย่านสวนมะลิ  ชื่อของทวีชัยโภชนามักเป็นชื่อแรกๆที่หลายๆคนนึกถึงเสมอ   เพราะเป็นร้านอาหารจีนเก่าแก่ เปิดมากว่า 40 ปี  เมนูจานเด็ดสไตล์จีนแต้จิ๋วที่รสชาติเด่นเป็นเอกลักษณ์ไม่เหมือนใคร  โดยเฉพาะเมนู "ปลาหมึกผัดบ๊ะเตง" ที่แอมกรี๊ดสุดๆ  ขอยกให้ที่นี่เป็นที่หนึ่งเลย (อันนี้เป็นความเห็นส่วนตั๊วส่วนตัวนะ 555) ตั้งแต่ทานมายังไม่มีที่ไหนทำได้กลมกล่อม ถูกปาก ถูกใจเท่า   เรียกว่าหากอยากกินเมนูนี้ขึ้นมา  ต้องรีบบึ่งมาร้านนี้เลยค่าาา

=-= สถานที่ตั้งและการเดินทาง =-= 

ร้านตั้งอยู่ในซอย เฉลิมเขต 1 ค่ะ  อยู่ตรงเวิ้งวงกลมตรงกลางซอยเลย พิกัดในวงในถูกต้อง หาไม่ยาก  (ถ้าไปไม่ถูกถามคนแถวนั้นได้คะ  เป็นร้านดังที่คนย่านนั้นรู้จักกันดี)  การเดินทางมาร้านสามารถใช้ได้ทั้งถนนบำรุงเมือง  และถนนพลับพาไชยค่ะ  ถ้ามาทางบำรุงเมือง  ให้ทะลุมาทางซอยสวนมะลิ 2  จะอยู่ใกล้ๆร้านพอดีค่ะ  ที่จอดรถมีหน้าร้านพอประมาณค่ะ

=-= บรรยกาศ =-=

เนื่องจากร้านสาขานี้เป็นสาขาแรกที่เกิดมากว่า 40 ปี  ร้านอาจจะดูบ้านๆหน่อย  เป็นห้องแถวสองห้อง  บรรยกาศเหมือนร้านอาหารจีนสมัยก่อนนิดนึง  ติดแอร์ แต่ไม่หรูหรา  การจัดวางโต๊ะค่อนข้างแน่นใช้ได้เลย  แบบนบางมุมต้องนั่งเก้าอี้หันหลังชนกันเลย 55  เพราะลูกค้าเค้าเยอะจริงแน่นจริง  มีที่นั่งเพิ่มเติมชั้นสองด้วยค่ะ  เป็นร้านอาหารที่เหมาะกับการพาครอบครัวมานั่งทานร่วมกันแบบพร้อมหน้าพร้อมตา  แต่ถ้าใครพาอากงอาม่ามาทาน  แอมแนะนำว่าควรโทรจองโต๊ะชั้นล่างเลยนะ  เพราะโต๊ะด้านล่างมีน้อย  ชั้นสองผู้สูงอายุก็อาจจะขึ้นไม่ไหวค่ะ

**ร้านนี้ไม่รับบัตรเครดิตนะคะ**

=-= เมนูที่ชิม =-=

- หนวดปลาหมึกผัดบ๊ะเต็ง (200B) ☆☆☆☆☆ ขอแจกดาว อย่างมากมาย ไม่อายฟ้าดินให้กับเมนูนี้  เพราะเราปลื้มมากกกก!!  555  ที่นี่จะใช้ปลาหมึกกรอบมาทำปรุง  โดยเลือกเฉพาะส่วนหนวด ทำให้เคี้ยวแลัวกรอบกรึ๊บๆ  เค้าเอาไปผัดกับพริกเผา  ใส่บะเต็งหมูสามชั้นหวานๆ  ปรุงรสเป็นสูตรเฉพาะของร้าน  รสชาติมันหวานๆเค็มๆเผ็ดๆมันๆ  เข้มข้นมากกก  ได้ข้าวสวยมาถ้วยนึงกินแกล้มคือฟินนนฝุดๆ  มาถึงร้านนี้ไม่สั่งเมนูนี้คือผิด!!  คือไม่ถึง!!!  เข้าใจ๋?!!

- หอยนางรมกระทะร้อน (150B) ☆☆☆☆ หอยทอดที่นี่มีให้เลือกทั้งหอยแมงภู่และหอยนางรมค่ะ  แต่บ้านเราชอบหอยนางรมมมากกว่านะ  จานกระทะร้อนของร้านนี้จะตื่นเต้นมาก  เพราะไม่ได้มากระทะร้อนแบบหย่อมๆ  ร้อนหน่อยๆ  แต่เป็นกระทะร้อนจริงจัง  ควันขโมงโฉงเฉงมาก  วางบนโต๊ะยังร้อนฉ่าซ่าอยู่หลายนาที  หอยตัวโต สดๆ เต่งๆ รสชาติดี  ไม่อมน้ำมัน  เป็นอีกเมนูที่ควรสั่งค่ะ

- หมูพระจันทร์ (200B) ☆☆☆☆ เป็นหมูที่ไปหมักจนนุ่มประมาณนึงแล้วไปผัดน้ำมันหอยกับหน่อไม้ฝรั่ง  ที่ได้ชื่อว่าหมูพระจันทร์  เพราะตอนเสริฟจะตอกไข่ดิบลงมาด้วย  เสริฟบนกระทะร้อนฉ่า  คลุกหมูทานกับไข่เนื้อมะตูมเยิ้มๆ  รสชาติจะออกละมุนๆไม่จัดจ้าน  เป็นเมนูโปรดของเด็กๆค่ะ

- หัวปลาต้มเผือก (300B)  ☆☆☆☆  หัวปลาที่นี่จะใช้ปลาจีน(ปลาซ่งฮื้อ)อย่างเดียวนะคะ  นำปลาจีนไปทอดก่อนแล้วนำมาต้มกับน้ำซุป ใส่เผือกก้อนเจือรสน้ำซุปให้หวานนิดๆ รสชาติจัดว่าอร่อยใช้ได้เลยค่ะ  แอมชอบที่เค้าให้ปลามาเยอะดี  แล้วเราเลือกส่วนเนื้อได้ว่าอยากได้หัวเยอะหน่อย  ไข่เยอะหน่อยไรงี้

- ไส้หมูทอด (150B)  ☆☆☆☆  เป็นไส้หมูที่หมักต้มพะโล้มาก่อนแล้วมาทอดกรอบอีกทีค่ะ  ออกแนวกรอบกร้วมข้างนอก  นุ่มในนิดๆ  จิ้มกับซีอิ๊วดำรสหวาน  ทานเพลินๆค่ะ

- พุทราจีนทอด (150B)  ☆☆☆ พุทราจีนที่นี้ให้ไส้มาเยอะพอสมควรค่ะ  รสชาติจะหวานๆนิดๆ แบบไม่ใส่น้ำตาลเยอะๆ  เสียดายที่เค้าทอดมันอมน้ำมันไปหน่อย  จิ้มชิ้นสองชิ้นก็เลี่ยนแล้วค่ะ

- น้ำแตงโมปั่น (65B)  ☆☆☆☆  สั่งมาดื่มแกล้มมื้ออาหาร  ใส่เนื้อแตงโมมาแยะดี  ไม่ได้ออกแนวหนักน้ำเชื่อม  อร่อยเลยค่ะ

=-= งานบริการ =-=

มีพนักงานหลายคนเลยที่เป็นคนเก่าคนแก่  อยู่มาหลักเกิน 10-20 ปี  ทำให้เค้าค่อนข้างคุ้นเคยกับลูกค้าขาประจำดีค่ะ  บริการเลยแบบเป็นกันเองดี  ในครัวอาหารไม่ช้า  รอแปปๆก็ได้ทานค่ะ  

โดยรวมเป็นร้านอาหารจีนแต้จิ๋วระดับตำนานเจ้านึงเลยค่ะ  เราชอบที่เค้าปรุงรสชาติได้ดี  มีความเป็นเอกลักษณ์ ราคาก็จัดว่ากลางๆไม่โหดร้ายจนเกินไป  เป็นร้านที่แนะนำใครไปลองก็ไม่ผิดหวัง  มีขาประจำเพิ่มอีกเพียบค่ะ :D